# ERKIN VOHIDOV IJODINING O`ZIGA XOS QIRRALARI

**Jo`rayev Shukrullo Alishboyevich**

**Jizzax davlat pedagogika instituti**

**O`qituvchi**

**Annotatsiya:** Maqolada Erkin Vohidov ijodi hamda ijimoiy-siyosiy, falsafiy qarashlari, shoir ijodida o‘ziga xos munosib o‘ringa ega badiiy publitsistik asarlar tahlil etilgan.

**Kalit so‘zlar:** Adiblar hiyoboni, poetic obraz, falsafiy teranlik, vatan tushunchasi, “Ibtido”, “Uch daryodan suv ichgan dengiz”, “Bo‘yinbog‘ desang o‘larmiding”, “Axiy men bitdim”, “Kenguru va belmes”, “O‘zbegim”, o‘zbek adabiyoti darg‘alari.

Аллея писателей, поэтический образ, философская глубина, концепция родины, «Бытие», «Море, которое выпило воду из трех рек», «Умерли бы вы, если бы сказали «колье», «Мне конец», «Кенгуру и бельмес», «Узбегим», узбекская литература

 “Adabiyot xalqning yuragi, elning ma’naviyatini ko’rsatadi. Bugungi murakkab zamonda odamlar pul toppish, ularni ezgu maqsadlarga ilhomlantirishda adabiyotning ta’sirchan kuchidan foydalanish kerak. Ajdodlar merosini o’rganish, buyuk madaniyatimizga munosib buyuk adabiyot uchun hamma sharoitlarni yaratamiz”[[1]](#footnote-1) 2020 yil 20 may “Adiblar hiyoboni” ochilishidagi aytib o’tgan edi, prezidentimiz Sh.Mirziyoyev.

Hiyobonda Navoiy, Bobur, Ogohiy, Muqimiy, Furqat, Avloniy, Behbudiylar qatorida XX asr o‘zbek adabiyoti darg‘alari Qodiriy, Cho‘lpon, Oybek, Hamid Olimjon va Zulfiya, Abdulla Qahhor, Said Ahmad va Saida Zunnunova, G‘afur G‘ulom, Ozod Sharafiddinov, Abdulla Oripovlar qatorida, XX asr ikkinchi yarmi o`zbek adabiyoti rivojida o‘zining munosib o‘rniga ega Erkin Vohidovning o`rin olishi adib ijodi davlatimizda o‘z o‘rniga ega ekanligidan dalolat beradi. “Chinakam badiiy asar shoirning yurak bilan yolg‘iz qolib suhbatlashishi. Hozir jo‘n nasihat zamoni emas. “Ey birodarlar, ko‘proq kitob o‘qinglar!” degandan ko‘ra o‘sha kitobni yozish kerak. “Teatrga ko`proq tushinglar, televizorni ham tez-tez ko`rib turinglar” degandan ko‘ra ularning ma`naviy saviyasini balandroq ko`tarish lozim. Kerak bo`lsa shoirning o`ziga dars berib qo`yadilar” “Yuraklarni larzaga soladigan she’riy so`zing bo`lmasa to`g`richa gapingni to’g`richa ayt qo`y. Undan ham ham yaxshisi sukut qukut qil”[[2]](#footnote-2) deydi, 1993-yil “Vatan” gazetasiga bergan maqolasida. Bundan ko`rinadiki adibning ma’naviyat, she’riyat, bilim haqidagi qarashlari qanchalar dolzarb voqeylik ekanligi bugungi kunda jamiyatimizda insonlar hayotida bilimga bo`lgan dunyoqarash insonlarning bozor munosabatlari jamiyatida bir muncha pasayganligi ma’naviyat esa telekanallarimiz orqali berilayotgan ayrim qo`shtirnoq orasidagi seriallar hamda ko`rsatuvlar orqali nomoyon bo`lmoqda desak aslo yanglishmaymiz.

Bu so`zlarning isboti sifatida adibning “Lekin ko`nglimda bir hadik bor: Amerika va Ovruponing bozor sharoitida yashayotgan ko`plab davlatlarida bo`lib, shu narsaga iqror bo`ldimki, bozor qonunyatlari hokim bo`lgan yurtda adabiyot va san’atning qadri bir qadar past bo`ladi. Tirikchilik ketidan quvib ketib, ma`naviyatdan uzilib qolmasak edi. Bu marakkab muammo. Goho vatan nomukammal bo`lib qolmasaydi, degan tashvishli hayollar orom bermaydi.”[[3]](#footnote-3)

Darhaqiqat, Vatanimiz oxirgi o`ttiz yilda qanchadan qancha yutuqlarga erishdi, iqtisodiy hamda ijtimoiy islohotlar o`z samarasini bermoqda. Sportchilarimiz, bilimli yoshlarimiz jahon miqyosida vatanimiz bayrog`ini yuksaklarga olib chiqishmoqda. Shuni ham aytib o`tish lozimki, ma’naviyat tushunchasi insonlar orasida mavqeyi jihatidan bir muncha orqada tasavvur etiladigan tushunchaga aylanganligi hech birimizga sir emas. Bozor munosabatlari jamiyatida odamlar tirikchilik tashvishlari bilan tarbiyalangan avlod ongida Vatan tushunchasi ham nomukammal tushunchaga aylanayotganligi ham bugungi jamiyatimizga yod tushunchalar qatorida emas. Erkin Vohidov ijodini kuzatar ekanmiz, undagi falsafiy teranlik, yorqin poetik obraz va badiiy sanʼatlar, milliy tafakkur va xalqona donishmandlik kabi qirralarni koʼramiz. Bularning hammasini shoirning yuksak saviyadagi poetik tasvir vositalarini qoʼllash mahorati orqaligina roʼyobga chiqqanligini anglash qiyin emas. Shoir sheʼriyatidagi poetik tasvir vositalari, xususan, sheʼriy nutq qurilishidagi soʼz tanlash va ularning badiiy matnda mohirona ishlatilishi nafaqat adabiyotshunoslarni, balki keng kitobxonlar ommasini ham bahs-munozaraga chorlaydi. Erkin Vohidov ijodi koʼpdan beri ilmiy jamoatchilik, adabiy tanqidchilik eʼtiborini oʼziga tortib keladi. Shoir lirikasi va ayrim asarlari haqida Ozod Sharafiddinov, Umarali Normatov, Ibrohim Gʼafurov hamda Usmonjon Qosimov singari yetuk tanqidchi-adabiyotshunoslarning ilmiy tadqiqotlari, yana bir qancha olimlarimiz tomonidan yaratilgan maqolalar mavjud. Аmmo hozirgi kunga qadar Erkin Vohidov badiiy publitsistikasi, adibning badiiy ijod, soʼz qadri va ularni qoʼllashdagi muallif mahorati kabi muammolarga bagʼishlangan publitsistik maqolalari yetarlicha tadqiq qilingan emas.

Adib tomonidan 1993-yil 22-iyunda “Xalq so‘zi” gazetasiga bergan javoblarida shunday deydi. “Ruhlar isyoni”da shunday satr bor: “Iste’dodning tabiati isyondir”. Bu dunyoda shoir bor – isyon bor. Haqiqiy shoir ko ‘rgan kuniga qanoat qilib, bir joyda to ‘xtab qola olmaydi.”[[4]](#footnote-4)

Shunindek adib mustabid tuzum sharoitida ham o`zining haq so`zi bilan el orasida e’tibor qozonganini alohida ta’kidlab o‘tish lozim. Yozuvchi o`z she’riy asarlarida hamisha haq gapni aytishga intildi.Buning yorqin misolinishoirning “Oʻzbegim” qasidasida ko‘rishimiz mumkin, oʻz vaqtida xalq oʻrtasida ogʻizdan tushmaydigan boʻlib qolgan edi. Bu qasida 1968-yilda chop etilgan bo‘lib, muallif sheʼriyatining eng avj pallasi hisoblanadi. Sharq mumtoz she’riyatida qasidalar asosan podshohlar, amir-u xonlar sha’niga, ular tomonidan amalga oshirilgan ezgu amallarni olqishlash maqsadida bitilardi. Erkin Vohidov esa ona xalqi – o‘zbegimga qasida bag‘ishlaydi. Bu shoir ijodidagi dastlabki badiiy pulitsistik isyon deya baholasak yanglishmagan bo‘lamiz, negaki, bunday **ijodiy jasorat shunisi bilan alohida ajralib turadiki, qasida yozilgan davr sobiq sho‘ro mustamlakasi barcha millatlar «sovet xalqi» degan umumiy, sun’iy nom bilan atalar, insonlarning ma’lum bir millat vakili ekani bilan faxrlanishlari millatchilik deya atalib, bunday ijod na’munasini yaratgan ijotkorlar ham siyosiy ham ijtimoiy taziq ostiga olinar edi.** Ko‘rinib turibdiki adib ijodi iste’dodining dastlabki isyoni ayni “O‘zbegim” qasidasida ulkan bir portlash ko‘rinishida, so‘z qudrati, millat qudrati, ijodkorning mahoratida yaqqol ko ‘rinadi deb aytsak aslo yanglishmaymiz.

Bu oʻrinda qasidani maxsus sharhlab oʻtirishga hojat yoʻq: u haqda koʻp yozildi. “Asar darsliklardan joy olgan. Millatning shaʼni-gʻururi toptalgan, tarix darsliklarimizda xalqimizning shonli oʻtmishi qora boʻyoqlar bilan bulgʻangan, har tongda kuylanadigan davlat madhiyasi ulugʻ ogʻaga, partiyaga hamdu sanolar bilan boshlanadigan zamonlarda kechmishning shonli sahifalarini ulugʻlovchi “Oʻzbegim” qasidasi gʻayrirasmiy milliy madhiyaga aylandi.”[[5]](#footnote-5) Ehtimol, uning she’rlarida yuzaki o`rinlar bordir, ammo adib hech qachon yolg`on gap aytmagan, mustabid, mafkura, siyosat nog`orasiga o`ynab vijdonini sotmagan, murosasozlik yo`liga kirmagan. U o`tkinchi mayllarga berilmay, so`z san’atining azaliy muammosi – shaxs jumbog`i, ijtimoiy adolat tuyg`usi ifodasi bilan qiziqdi.

Muallif qo`lidagi qalam go`yoki yozmaydi, balkim qalami uchidan so`zlar musiqa singari quyilib keladi uning she’rlari yakka so`zda chalingan dilrabo kuydek yangraydi, ko`p ovozli simfoniyani eslatadi, publitsistik maqolalarini o`qiganda inson ko`ngil xazinasining, tuyg`ularining xilma-xil jilolari mujassam, oddiy maishiy kechinmalardan tortib ulkan ijtimoiy mushohadalar, qabohatlar haqida qalam tebratganda ham ajib samimiyat, hazin va nurli bir kuy aks-sado berib turadi.

80-yillarga kelib Erkin Vohidov ijodida milliy adabiyotimiz istiqboli uchun muhim ahamiyatga molik yangi tamoyillar ro`y berdi.

“Yani, avval So‘z kelgan, Olloxninng “bo‘l” degan nidosi kelgan va mayda zarrachalar olamidan yangi Olam yaralgan. Agar shu ilohiy So‘z kelmaganda olam kukunligicha qolgan bo‘lardi”[[6]](#footnote-6) Adib ijodida o‘ziga xos o‘ringa ega bo‘lgan bu asar ijodkorning butun bir hayotidagi so‘z bilan bo‘g‘liq bo‘lgan o‘y-hayollar, ilmiy-nazariy qarashlar, insoniy kechinmalar, qadriyat va urf-odatlar, milliy madaniy shuningdek diniy qarashlarda o‘z aksini topgan. Shuningdek inson va insoniyat hayotida so‘zning naqadar katta ahamiyatga ega ekanligi, millatlarni bir biriga bo‘g‘lovchi va shu bog‘lash orqali butun insoniyat bir-biriga naqadar kuchli bo‘g‘langanligini chuqur his etishga qaratilgan asosli qarashlari o‘z aksini topgan. Erkin Vohidov shaxsiyati va ijodi butun O‘zbek xalqi tomonidan qanchalik qadrlanishi va e’zozlanishi, asarlari xalqning barcha qatlamlari tomonidan sevib o‘qilishi hech qanday isbot talab etmaydigan haqiqat ekanligi barchamizga ayon, shuni alohida aytib o‘tish joizki adibning qanchalik serqirra ekanligini u tomonidan yaratilgan sheriy hamda nasriy asarlarida ko‘tarilgan mavzular misolida ko‘rishimiz mumkin jumladan; “So‘z latofati” kitobida “Ibtido”, “Uch daryodan suv ichgan dengiz”, “Bo‘yinbog‘ desang o‘larmiding”, “Axiy men bitdim”, “Kenguru va belmes” kabi ilmiy nazariy qarashlari jamlangan maqolalari adibning naqadar falsafiy va ilmiy dunyo qarashga ega ekanligini ko‘rishimiz mumkin.

Yozuvchi, o‘zining nafaqat eng sara asarlari bilan balki, o‘zining badiiy publististik maqolalari bilan ham kitobxonlar qalbini zabt etganligini ham alohida takidlab o‘tishimiz lozim, shuningdek adibning radio va televideniya orqali jiddiy chiqishlar shuningdek, matbuotda birin-ketin o`tkir publitsistik maqolalar e’lon qildi.

**Foydalanilgan adabiyotlar ro`yxati:**

Erkin Vohidov “So‘z latofati”

Ximik1991 ochiq ensiklopediya

2020 yil 20 may “Adiblar hiyoboni” ochilishidagi aytib o’tgan edi prezidentimiz Sh.Mirziyoyev

Hoshimov O`. O`zbeklar.-T: O`qituvchi. 2006 yil

Karimov A. Barkamol avlod-O`zbekiston taraqqiyotining poydevori.-T: Sharq. 1997 yil

Erkin Vohidov asarlar 6-jild “Erk saodati” “Sharq” 2018 y

1. 2020 yil 20 may “Adiblar hiyoboni” ochilishidagi aytib o’tgan edi prezidentimiz Sh.Mirziyoyev [↑](#footnote-ref-1)
2. E.Vohidov asarlar 6-jild “Erk saodati” “Sharq” 2018 y 19-bet [↑](#footnote-ref-2)
3. E.Vohidov asarlar 6-jild “Erk saodati” “Sharq” 2018 y 19-bet [↑](#footnote-ref-3)
4. E.Vohidov asarlar 6-jild “Erk saodati” “Sharq” 2018 y 17-bet [↑](#footnote-ref-4)
5. Ximik1991 ochiq ensiklopediya [↑](#footnote-ref-5)
6. Erkin Vohidov “So‘z latofati” 2014 y 5-bet [↑](#footnote-ref-6)